60 
bestemme denne Arts Stilling i Forhold til de andre Egearter 
og den Plads, som den bor indtage blandt de forskjellige Under¬ 
slægter og Sectioner. 
Quercus agrifolia er en af de allertidligst fra Amerika kjendte 
Egearter. Den er nemlig allerede i Slutningen af det 17de Aar- 
hundrede bleven afbildet af Pluknet (Phytographia tab. 195 f. 3) 
og betegnet som „Ilex foliis Agrifolii americana^^. Omtrent et 
Aarhundrede senere blev den hjembragt af Louis Nee fra hans 
Reise med Malespina og beskreven under ovenstaaende Navn’), 
Senere er den bleven samlet af alle de Botanikere, som have 
besdgt Californien (Nuttall, Douglas, Hartweg, Woodhouse 
o. fl.), og den er ofte beskrevet og afbildet-), men i Beskri¬ 
velserne gives der enten ingen eller ikke tilstrækkelige Oplys¬ 
ninger om de væsentlige Forhold i Blomst og Frugt, og Afbild¬ 
ningerne mangle Analyser og give kun Habitus-Billeder af en lille 
Gren. Saadanne ville ogsaa i Regelen være tilstrækkelige til at 
erkjende Artens virkelige Slægtskab, da Egene som oftest have 
meget udprægede Karakterer i Bladene, men ved den foreliggende 
Art finder det særegne Forhold Sted, at Habitus imod Sædvane 
ikke holder, hvad den lover, og en nærmere Undersøgelse viser, 
at vi her have en Art af Erythrobalanernes Gruppe skjult under 
Dragten af en Steneg (Ilex)^ altsaa en Lepidobalan. Quercus 
agrifolia frembyder nemlig i Griflerne, i Blomsterdækket, i 
Skaalskællene og i Æggenes Stilling de Forhold, som ere karak¬ 
teristiske for de typiske Arter af Underslægten Erythrobalanus^ 
medens den derimod i Frugtens Form og i Bladene stemmer 
overens med Leyidobalanus. 
*) Annales des sciencias naturales. Madrid 1802. 
Nuttall: North American Sylva I. p. 5. tab. 2. — B en tham: Plantæ Hart¬ 
weg. p. 337. — Hooker et Arnott: Bot. of Beech. Voy. p. 391. — 
Hooker:' Icones Plantarum Vol. IV. Tab. 337. — Torrey: Report of 
the Botany of the exploring expedition to tlie pacific Ocean (1857) p. 82 
(138). — Sitgreaves: Report of an expedition down the Zuni and 
Colorado Rivers (1853) p. 40 et p. 173. 
